**ÎNGERII SĂ-ŢI CALCE PRAGUL**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îngerii să-ţi calce pragul

Cu miros de floare fină,

Trupul să ţi-l încălzească

În noaptea cu lună plină.

Curcubeul plin cu stele

Stă la colţ umil de cer,

Ca-ntr-o magică maramă,

Ce s-a născut din mister.

Vise pline de magie,

Rătăcesc ca un ecou,

Şi se-ntorc precum destinul

Cât mai pur şi cât mai nou.

Vraja intens se deşiră

Ca frunzele din copac,

Printre râuri de petale

Ce dansează pe un lac.

Iar cu magica-i baghetă

Se retrage-n noapte magul,

Şi-ţi doreşte ca etern

Îngerii să-ţi calce pragul.